Document ID: 31975D0062

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιανουαρίου 1975 περί τροποποιήσεως της αποφάσεως 70/532/ΕΟΚ περί συστάσεως της Μονίμου Επιτροπής Απασχολήσεως των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 145,
Εκτιμώντας:
ότι, με την απόφαση 70/532/ΕΟΚ(1) συνεστήθη Μόνιμη Επιτροπή Απασχολήσεως των Ευρωπαϊκών Κοινοτήτων-
ότι, μετά την εξέλιξη στη διάρθρωση ορισμένων οργανώσεων εργοδοτών και εργαζομένων, είναι απαραίτητο να προσαρμοσθεί η σύνθεση αυτής της επιτροπής-
ότι, διατυπώθηκε ευχή προς την κατεύθυνση αυτή από τη συνδιάσκεψη για τις προοπτικές της ευρωπαϊκής κοινωνικής πολιτικής, που πραγματοποιήθηκε στις Βρυξέλλες, στις 16 Δεκεμβρίου 1974,
ΑΠΟΦΑΣΙΖΕΙ:
Άρθρο 1
Το κείμενο του άρθρου 2, παράγραφος 3, της αποφάσεως 70/532/ΕΟΚ αντικαθίσταται από το ακόλουθο κείμενο:
"3. Ο συνολικός αριθμός των εκπροσώπων των οργανώσεων των κοινωνικών εταίρων ανέρχεται σε τριάντα έξη τακτικούς και δέκα οκτώ αναπληρωματικούς, οι δε ομάδες των εργοδοτών και των εργαζομένων αποτελούνται από ίσο αριθμό τακτικών και αναπληρωματικών εκπροσώπων.
Οι αναπληρωματικοί εκπρόσωποι συμμετέχουν με πλήρη δικαιώματα στις εργασίες της επιτροπής.
Ο αριθμός των εκπροσώπων που πρόκειται να συμμετάσχει στις εργασίες της επιτροπής, για κάθε οργάνωση, ορίζεται στο παράρτημα."
Άρθρο 2
Το κείμενο του παραρτήματος της αποφάσεως 70/532/ΕΟΚ αντικαθίσταται από το ακόλουθο κείμενο:
"Αποστέλλονται ως εκπρόσωποι στην επιτροπή:
- από τις οργανώσεις εργοδοτών:" Επιτροπή Συνδέσμου Εργοδοτών: 11 - Ένωση Βιομηχανιών της Ευρωπαϊκής Κοινότητος (UNICE) - Επιτροπή Εμπορικών Οργανώσεων της ΕΟΚ (COCCEE) - Ένωση Βιοτεχνιών της ΕΟΚ (UACEE) - Ευρωπαϊκή Επιτροπή Ασφαλιστικών Επιχειρήσεων (CEA) - Επιτροπή Επαγγελματικών Γεωργικών Οργανώσεων της ΕΟΚ (COPA): 4 - Ευρωπαϊκό Κέντρο Δημοσίας Επιχειρήσεως (CEEP): 3 2 - από τις οργανώσεις εργαζομένων:" Ευρωπαϊκή Συνομοσπονδία Συνδικάτων (CES): 17 Γενική Συνομοσπονδία Εργασίας (Γαλλία) (CGT): 2" ASSV="3" ACCV="3.1. 1 3" ASSV=" Γενική Συνομοσπονδία Στελεχών (Γαλλία) (CGC): Γαλλική Συνομοσπονδία Χριστιανών Εργαζομένων (CFTC):
"
Έγινε στις Βρυξέλλες, στις 20 Ιανουαρίου 1975.

Labels: 9
15